Diari Oficial de la Generalitat Valenciana


Sumari del DOGV 4793, del 08-07-2004 (2004/6822)

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i les Autoritats Portuàries d'Alacant, Castelló i València per al desenrotllament dels projectes Port-Net-Med Plus i Reports Medoc.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6822


Data del document
:   28-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * política portuària
    * política marítima

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i les Autoritats Portuàries d'Alacant, Castelló i València per al desenrotllament dels projectes Port-Net-Med Plus i Reports Medoc.[2004/6822]
  
Subscrit, després de la tramitació prèvia reglamentària, entre la Generalitat Valenciana i les Autoritats Portuàries d'Alacant, Castelló i València, el 8 d'abril de 2004, un Conveni de col·laboració per al desenrotllament dels projectes Port-Net-Med Plus i Reports Medoc, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0385/2004, i que figura com a annex d'esta resolució.
  
València, 28 de juny de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Generalitat Valenciana i
  
les autoritats portuàries d'Alacant, Castelló i València per al desenvolupament dels projectes Port Net Med Plus
  
i Reports Medoc
  
València, 8 d'abril de 2004
  
Compareixen
  
D'una banda, el conseller d'Infraestructures i Transport, en representació de la Generalitat Valenciana, CIF: P6844764-P, fent ús de les atribucions que li conferix la Llei 5/1983, de 30 de desembre, modificada per la Llei 1/2002, i facultat per a este acte per Acord del Govern Valencià de data 2 d'abril de 2004.
  
D'una altra, el senyor Mario Flores Lanuza, com a president de l'Autoritat Portuària d'Alacant, entitat domiciliada a Alacant, Moll de Ponent 11, CP 03625, CIF: W-5091817-I, segons l'autorització conferida pel seu Consell d'Administració en sessió de 29 de setembre de 2003.
  
D'una altra, el senyor Juan José Monzonís Martínez, com a president de l'Autoritat Portuària de Castelló, entitat domiciliada al Grau de Castelló, Moll Serrano Lloberes s/n, CP 12243, CIF: I-2445949-B, segons l'autorització conferida pel seu Consell d'Administració en sessió realitzada el 23 de setembre de 2003.
  
I d'una altra, el Sr. Rafael del Moral Carro, com a president de l'Autoritat Portuària de València, entitat domiciliada a València (Espanya), Moll de la Duana s/n, CP 46985, CIF: T-8358085-A, segons l'autorització conferida pel seu Consell d'Administració en sessió realitzada el 24 de juliol de 2003.
  
I les parts es reconeixen capacitat jurídica suficient per a atorgar el present conveni de col·laboració,
  
Exposen
  
Primer. Que el programa Interreg perseguix la cohesió econòmica i social i el desenrotllament equilibrat de les distintes regions de la Unió Europea i per a aconseguir-ho promou la cooperació transfronterera i la integració territorial amb el convenciment que l'acostament de la gent de les distintes regions europees és un mitjà per a la construcció d'una Europa unida i forta.
  
Segon. Que el projecte europeu Port Net Med Plus - Reports Medoc (PNMP-RM) objecte del present conveni s'emmarca dins de la iniciativa comunitària Interreg, i del programa Interreg IIIB com un projecte de cooperació interregional, pertanyent als projectes adjudicats a les Regions Objectiu 1 que són finançats en el 75% del pressupost per fons FEDER (Fons Europeus de Desenrotllament), i li correspon per tant aportar el 25% restant al Govern de la Regió beneficiària del projecte.
  
Tercer. D'acord amb el que s'ha exposat abans, la Generalitat Valenciana, participa i finança el 25% del projecte citat en la part expositiva segona, a través de la Conselleria d'Infraestructures i Transport.
  
Quart. Que el projecte Port Net Med Plus - Reports Medoc es concep com a via per a augmentar el nivell de competitivitat del sector marítim i portuari en l'àrea mediterrània, a partir de l'establiment de relacions entre ports de regions participants i de l'intercanvi d'experiències, coneixements i formació entre regions i organismes participants, per la qual cosa el Govern Valencià a través de la Conselleria d'Infraestructures i Transport vol impulsar l'establiment d'un canal de col·laboració adequat, per la qual cosa, atenent a l'experiència, la naturalesa i els coneixements de les autoritats portuàries d'Alacant, Castelló i València, estes són designades per a l'execució especialitzada del projecte Port Net Med Plus i Reports Medoc, i això en els termes i les condicions que s'establixen a través de les següents:
  
CLÀUSULES
  
Primera. Objecte
  
El present conveni té per objecte instrumentar i regular la col·laboració entre la Generalitat Valenciana, a través de la Direcció General de Ports i Costes, de la Conselleria d'Infraestructures i Transport, i les autoritats portuàries d'Alacant, Castelló i València, en la seua condició d'ens actuadors, per a la realització d'activitats corresponents als projectes denominats Port Net Med Plus i Reports Medoc.
  
Segona. Abast dels projectes
  
El projecte Port Net Med Plus comprén en la seua concepció la posada en marxa i el desenvolupament coordinat d'una estructura articulada denominada Ricem (Xarxa Interregional de Centres d'Excel·lència Marítima) sobre el territori per al desenvolupament d'activitats concretes, com la monitorització dels principals fenòmens, la intervenció sobre el territori i el suport a les decisions.
  
Per la seua banda el projecte Reports Medoc pretén el desenvolupament dels servicis regionals integrats de Short Sea Shipping (SSS), l'intercanvi d'experiències en matèria de formació per a la seguretat del cicle portuari, el desenrotllament de les tecnologies de la informació i de la comunicació com a suport del SSS i de les xicotetes i mitjanes empreses del sector (PIME) i finalment la realització d'accions per a la integració territorial i suport al desenrotllament dels sistemes insulars.
  
L'abast de la col·laboració a desenrotllar en el marc dels dits projectes ?objecte, tasques, resultats, pla de treball, direcció del projecte, personal i pressupost detallat de despeses- s'especifica en les respectives memòries tècniques que s'annexen al present document, i formen part inseparable d'este.
  
Les autoritats portuàries d'Alacant, Castelló i València assumixen la plena responsabilitat sobre la realització dels respectius treballs que els són assignats segons la distribució continguda en les dites memòries tècniques i d'acord amb les condicions del present document.
  
Tercera. Finançament del conveni
  
El finançament de les actuacions que constituïxen l'objecte del present conveni es durà a terme íntegrament per la Generalitat Valenciana, a través de la Conselleria d'Infraestructures i Transport, a càrrec del capítol VI, aplicació pressupostària 83.62.38.250.97915 AT000 en l'anualitat de 2004.
  
En este sentit, les referències a participació màxima que es contenen en els acords dels consells d'administració de les autoritats portuàries de Castelló, València i Alacant pels quals es conferix l'autorització als respectius presidents per a la firma d'este conveni, es referixen a la seua participació en les tasques programades i no impliquen aportacions econòmiques de les dites entitats per al desenrotllament dels projectes.
  
Quarta. Abonament dels treballs
  
El pressupost total d'estos dos projectes és de 390.000 euros, IVA inclòs, detallat segons s'expressa en les taules següents.
  
Port Net Med Plus APA APC APV Total
  
Estratègia marítima
  
Tasca 1 928 512 1.187 2.124
  
Tasca 2 1.444 245 2.473 4.427
  
Tasca 3 338 026 1.307 2.340
  
Tasca 4 111 66 564 445
  
Coordinació del Ricem
  
Tasca 1 1.462 1.267 7.008 9.737
  
Tasca 2 3.047 2.640 14.606 20.293
  
Tasca 3 1.094 016 4.953 6.881
  
Tasca 4 214 499 1.544 2.145
  
Rutina i animació del Ricem
  
Tasca 1 3.824 3.314 19.894 27.032
  
Tasca 2 5.611 4.863 29.194 39.668
  
Tasca 3 477 171 2.812 3.822
  
Tasca 4 221 680 3.506 4.764
  
Total (€) 18.727 16.229 26.767 867.701
  
Reports Medoc APA APC APV TOTAL
  
 Particip € Particip € Particip € €
  
Activitat 1 i 2 Short Sea Shipping (SSS)
  
Activitat 1
  
Tasca 1 8.945 8.945 8.945 26.835
  
Activitat 2
  
Tasca 1 11.926 11.926 11.926 35.778
  
Tasca 2 29.051 29.051 29.051 87.153
  
Tasca 3 2.627 2.627 2.627 7.881
  
Subtotal SSS 52.549 52.549 61.716 227.647
  
Activitat 3 Formació i Seguretat (FiS)
  
Tasca 1 081 197 165 2.553
  
Tasca 2. 2.649 2.649 2.649 7.947
  
Tasca 3. 1.250 1.250 1.250 3.750
  
Tasca 4. 945 305 387 750
  
Subtotal FiS 5.000 5.000 5.000 15.000
  
Activitat 4 Tecnologies de la Iinformació (TI)
  
Tasca 1. 1.594 1.594 12.753 15.941
  
Tasca 2. 4.961 4.961 39.691 49.613
  
Tasca 3. 2.810 2.810 22.478 28.098
  
Subtotal TI 9.365 9.365 74.922 93.652
  
 SUBTOTAL SUBTOTAL SUBTOTAL TOTAL
  
 APA APC APV
  
 66.914 87.163 658.689 260.742
  
D'esta manera, la distribució entre les autoritats portuàries intervinents del pressupost total d'estos dos projectes és la que seguix:
  
Distribució del pressupost total (€) APA APC APV TOTAL
  
2004 85.641 56.749 909.332 605.990
  
S'imputa a l'exercici pressupostari de 2004 el pagament de la facturació que emeta cada una de les autoritats portuàries corresponent a les tasques 1, 2, 3 i 4 assenyalades en les taules anteriors, que constituïxen el pressupost dels treballs, IVA inclòs.
  
En el cas que alguna de les entitats participants no complira les condicions d'abonament bé per no haver realitzat algun dels treballs vinculants fixats en l'annex tècnic, o per no reunir estos les condicions de qualitat necessàries, sense que això es dega a causes no imputables a les entitats o concórrer circumstàncies de força major acceptades, s'exceptuarà d'este abonament la part proporcional de treballs no realitzats o incorrectes.
  
Cinquena. Comissió de Seguiment
  
Es crea una Comissió Quadripartida de Seguiment i Control del present conveni, amb els integrants següents:
  
- Per part de la Generalitat Valenciana, el seguiment de les actuacions corresponents al present conveni es realitzarà per la Direcció General de Ports i Costes, de la Conselleria d'Infraestructures i Transport, i es designa com a representant en la referida Comissió de Seguiment el cap de la Divisió de Ports i Costes.
  
- Per part de cada una de les autoritats portuàries, el seguiment es realitzarà per persona de lliure designació, variable en funció de la naturalesa dels assumptes a tractar.
  
A les sessions de la Comissió podran assistir així mateix, com a assessors, els tècnics que es jutgen convenients per cada una de les parts.
  
Sisena. Col·laboració de tercers
  
Per l'especialització pròpia dels projectes i la seua complexitat, els ens actuadors podran tindre la col·laboració d'experts de la seua confiança per a la realització d'alguns dels treballs especialitzats inclosos en l'àmbit del present conveni; si bé en cap cas es generarà cap relació laboral ni mercantil entre la Generalitat Valenciana i les persones expertes a les quals les autoritats portuàries encarreguen eixos treballs.
  
Setena. Vigència del conveni
  
Este conveni entrarà en vigor a partir de la data de la firma i s'estén la seua duració fins a la completa execució dels projectes, que no podrà estendre's més enllà del 31 de desembre de 2004.
  
Huitena. Resolució
  
Seran causes de resolució del present conveni:
  
- El compliment del seu objecte.
  
- El mutu acord entre les parts.
  
- L'incompliment d'alguna de les seues clàusules. En este últim cas, serà preceptiva la prèvia denúncia del conveni amb una antelació mínima de tres mesos al dia en què se sol·licite la resolució.
  
Novena. Normativa d'aplicació
  
Este és un conveni de col·laboració subscrit a l'empara de l'article 6 de la Llei 30/1992, de Règim Jurídic de les Administracions Públiques i del Procediment Administratiu Comú. D'acord amb l'article 8.3 de la mateixa llei, les qüestions litigioses que puguen sorgir en la seua interpretació i compliment seran de coneixement i competència de l'Orde Jurisdiccional Contenciós Administratiu, i si és procedent del Tribunal Constitucional.
  
Resulta aplicable així mateix el Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat Valenciana.
  
De conformitat amb el que preveu l'article 3.1c del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, el present conveni quedarà fora de l'àmbit d'aplicació de la dita norma.
  
Atés que han llegit els compareixents el present document i l'han trobat de conformitat amb la seua voluntat, el firmen com a prova d'acceptació per quadruplicat exemplar i a un sol efecte, al lloc i en la data més amunt indicats.
  
El conseller d'Infraestructures i Transport de la Generalitat Valenciana
  
José Ramón García Antón
  
Autoritat portuària d'Alacant
  
Mario Flores Lanuza
  
Autoritat portuària de Castelló
  
Juan José Monzonís Martínez
  
Autoritat portuària de València
  
Rafael del Moral Carro
  
Memòria tècnica per al desenrotllament
  
del projecte Port Net Med Plus
  
1. Antecedents
  
Este projecte té el seu origen en un altre anterior denominat Port Net Med, projecte de cooperació interregional que anava dirigit a crear una xarxa entre els ports i les regions del Mediterrani Occidental. L'objectiu general era aconseguir una major coordinació i una integració més eficaç entre les regions, els ports i els operadors econòmics de l'àrea d'intervenció, i entre estos i els altres socis comunitaris, per a augmentar el nivell de competitivitat del sector marítim. Va constituir la posada en marxa d'una experiència de cooperació interregional i transnacional particularment significativa tant per l'extensió dels participants com pels objectius i accions buscats.
  
La dita experiència va implicar regions i operadors de tres països europeus (Itàlia, França i Espanya) i d'un tercer país del Mediterrani (Tunísia). Els resultats obtinguts van ser molt significatius per al camp d'aplicació del projecte: el sector marítim i portuari. El treball exercit, el gran nombre de subjectes participants en este i la qualitat dels resultats van demostrar que ha augmentat la conscienciació que, en el Mediterrani, es pot i s'ha de ?cooperar per a competir- en el context de la globalització mundial, del reequilibri territorial a escala europea i de la creació de la futura Zona de Lliure Intercanvi en el Mediterrani per a l'any 2010.
  
L'experiència de cooperació realitzada comporta la continuïtat d'algunes de les accions mampreses i el desenrotllament d'unes altres. En este context s'inserix l'objectiu general d'este projecte Port Net Med Plus; una major integració, l'ampliació de la xarxa i la determinació de nous sectors d'activitat constituïxen les directrius d'este projecte que està inclòs en l'àmbit de la iniciativa Interreg III.
  
2. Objecte
  
El treball busca una coordinació més eficaç entre les regions, els ports i els operadors econòmics de l'àmbit d'estudi i la integració d'estos amb la resta de regions europees compromeses, a fi d'augmentar la presència del mode marítim en la presa de decisió sobre el mode de transport a utilitzar. Per a això es pretén començar amb la definició d'una estratègia marítima comuna dels ports del Mediterrani Occidental (Medoc).
  
Després del desenrotllament del seu antecessor Port Net Med, actualment hi ha les premisses per a la posada en marxa i el desenrotllament coordinat d'una estructura articulada sobre el territori per al desenrotllament d'activitats concretes de:
  
- ?Monitorització- dels principals fenòmens (observatori).
  
- Intervenció sobre el territori (impacte econòmic i social dels ports).
  
- Suport a les decisions.
  
Estes activitats seran desenvolupades per un nucli de centres d'experiència/excel·lència marítima (un per cada regió sòcia) i hauran de garantir la continuïtat del treball després de la finalització de les activitats del projecte i el finançament amb Interreg III B. Les activitats d'esta xarxa denominada Ricem (Xarxa Interregional de Centres d'Excel·lència Marítima) permetran, d'altra banda, realitzar un intercanvi concret d'experiències ?en termes de comparació de les metodologies de treball i de les metodologies adoptades pels diversos contextos territorials i organitzatius- útils per la qualitat dels recursos compromesos en el territori a dos nivells:
  
a) Aquells compromesos directament en els centres regionals.
  
b) Aquells reconduïbles a les institucions, a les empreses i als operadors que interaccionen en la xarxa de nivell subregional.
  
Dins d'esta xarxa, la Comunitat Valenciana és la responsable de desenrotllar els estudis d'impacte econòmic i social dels ports.
  
3. Tasques que s'han de desenrotllar
  
Acció 1. Definir una estratègia marítima de les regions i ports del Mediterrani Occidental.
  
Objectiu: dissenyar una estratègia comuna de les regions i ports de l'espai Medoc.
  
Tasca 1.1. Definició de l'estratègia dels ports i el territori de l'espai Medoc.
  
Tasca 1.2. Realització d'una acció de lobbying del territori, els ports i els servicis logístics del Medoc davant de la Unió Europea.
  
Tasca 1.3. Desenrotllament d'una acció de promoció general dels ports i del territori del Medoc a través de la participació en esdeveniments de rellevància europea o mundial.
  
Tasca 1.4. Realització una conferència internacional el tema de la qual serà l'estratègia dels ports i el territori de l'espai Medoc.
  
Acció 2. Coordinar la Xarxa Interregional de Centres d'Excel·lència Marítima del Medoc (Ricem).
  
Objectiu: crear un sistema de centres de recerca, informació i formació marítima, portuària, de transport i de logística.
  
Tasca 2.1. Creació d'una Xarxa Interregional de Centres d'Excel·lència Marítima del Medoc.
  
Tasca 2.2. Posada en marxa i coordinació de les activitats del Ricem.
  
Tasca 2.3. Creació d'una base de dades per a emmagatzemar la informació i l'intercanvi d'experiències entre les regions implicades.
  
Tasca 2.4. Definició de les bases que garantisquen la continuïtat del treball després de la finalització de les activitats del projecte i el finançament amb Interreg III B per a donar suport a les futures decisions.
  
Acció 3. Activitat de rutina i animació del Ricem.
  
Objectiu: alimentar el Ricem i coordinar la realització dels estudis d'impacte econòmic i social dels ports del Medoc.
  
Tasca 3.1. Coordinació dels estudis d'impacte econòmic i social dels ports d'interés general de la Comunitat Valenciana.
  
Tasca 3.2. Coordinació dels estudis de l'impacte econòmic i social de la resta de ports del Medoc que participen en l'estudi.
  
Tasca 3.3. Coordinació i supervisió de la redacció d'un document final amb el resum de resultats i les conclusions dels estudis d'impacte econòmic dels ports del Medoc participants.
  
Tasca 3.4. Subministrament de les dades necessàries a les diferents regions participants per a les activitats de rutina del Ricem.
  
4. Resultats tangibles del projecte
  
Este projecte permetrà crear el Ricem en el qual la Comunitat Valenciana aportarà els indicadors d'impacte econòmic i social dels ports d'interés general de la Comunitat Valenciana així com els de la resta de regions participants. També s'aconseguirà tindre una base de dades homogènies d'indicadors de diversos tipus per al conjunt de les regions participants a través del subministrament de dades al Ricem i la seua coordinació i es disposarà de la definició d'una estratègia marítima comuna per als ports i regions del Medoc. Tot això facilitarà l'acció de lobbying davant de la Unió Europea.
  
5. Termini d'execució del projecte
  
Dihuit mesos.
  
6. Pla de treball
  
Es pretén tindre els estudis d'impacte econòmic i social dels ports d'interés general de la Comunitat Valenciana i de la resta de regions participants (document resum de l'estudi i conclusions) el mes de març de 2004. Se subministraran les dades que la resta de regions sol·liciten per a alimentar el Ricem i es definirà l'estratègia marítima dels ports del Medoc fins a juny de 2004.
  
7. Pressupost
  
Port Net Med Plus APA APC APV TOTAL
  
Estratègia marítima
  
Tasca 1 519 608 1.187 2.124
  
Tasca 2 1.815 747 2.473 4.427
  
Tasca 3 573 794 1.307 2.340
  
Tasca 4 111 73 447 820
  
Coordinació del Ricem
  
Tasca 1 1.462 1.267 7.008 9.737
  
Tasca 2 3.047 2.640 14.606 20.293
  
Tasca 3 1.141 735 4.953 6.881
  
Tasca 4 352 067 1.544 2.145
  
Rutina i animació del Ricem
  
Tasca 1 3.824 3.314 19.894 27.032
  
Tasca 2 5.611 4.863 29.194 39.668
  
Tasca 3 466 899 2.812 3.822
  
Tasca 4 697 460 3.506 4.764
  
Total (€) 18.727 16.229 71.031 026.701
  
`
  
Memòria Tècnica per al desenrotllament
  
del projecte Reports Medoc
  
1. Antecedents
  
Reports Medoc (RM) és un projecte de cooperació interregional, successor junt amb el projecte Port Net Med Plus (PNMplus), del projecte Port Net Med. RM està dins del marc de la Iniciativa Comunitària Interreg, en el programa Interreg IIIB Mediterrani Occidental (Medoc).
  
Interreg té per objectius la cohesió econòmica i social i el desenrotllament equilibrat de les distintes regions de la Unió Europea i per a aconseguir-los promou la cooperació transfronterera i la integració territorial, amb el convenciment que l'acostament de la gent de les distintes regions europees és un mitjà per a la construcció d'una Europa unida i forta. Amb esta filosofia, Interreg IIIB Medoc comprén una sèrie de projectes en què s'impliquen distintes regions de distints països de l'àrea mediterrània.
  
En este marc d'acció es concep el projecte RM com a via per a augmentar el nivell de competitivitat del sector marítim i portuari en l'àrea mediterrània, a partir de l'establiment de relacions entre ports de regions sòcies i de l'intercanvi d'experiències, coneixements i formació entre regions i organismes participants. Els països que participen en RM són Espanya, Itàlia, França i Tunísia.
  
Les accions del projecte Reports Medoc són:
  
- Accions per al desenrotllament dels servicis regionals integrats de Short Sea Shipping (SSS).
  
- Intercanvi d'experiències en matèria de formació per a la seguretat del cicle portuari.
  
- Desenrotllament de les tecnologies de la informació i de la comunicació com a suport del Short Sea Shipping i de les xicotetes i mitjanes empreses del sector (PIME).
  
- Accions per a la integració territorial i suport al desenrotllament dels sistemes insulars.
  
I les implicacions concretes de la Comunitat Valenciana en Reports Medoc són:
  
1. Accions pilot de Short Sea Shipping (o Transport Marítim de Curta Distància TMCD).
  
2. Intercanvi d'experiències de formació i seguretat marítima i portuària.
  
3. Aplicacions de les tecnologies de la informació al Short Sea Shipping i a les xicotetes i mitjanes empreses del sector.
  
4. Reunions dels organismes de cooperació.
  
El gros de les propostes d'iniciatives que s'ha de mamprendre dins de Reports Medoc estan encaminades, sobretot, a la promoció del transport marítim de curta distància i a l'estudi de tecnologies de la informació com a component clau per a la consecució de servicis SSS de la màxima qualitat. Es partix de la base que la promoció del SSS ha de ser la promoció de servicis concrets amb tecnologia incorporada en distintes components del servici.
  
D'acord amb les implicacions que corresponen a la Comunitat Valenciana es pretén impulsar la realització dels estudis i treballs següents:
  
1. Accions pilot de Short Sea Shipping:
  
- Estudi d'adaptació de les empreses de transport terrestre tradicionals de la Comunitat Valenciana (CV) per a la seua integració en el SSS.
  
- Estudi de viabilitat de línies ro-ro.
  
2. Intercanvi d'experiències de formació i seguretat marítima i portuària.
  
- Intercanvi d'experiències en matèria de formació sobre temes de seguretat de les operacions del cicle portuari de les distintes regions.
  
- Difusió de mesures de seguretat en les activitats portuàries entre les distintes regions.
  
3. Aplicacions de les tecnologies de la informació al Short Sea Shipping i a les xicotetes i mitjanes empreses del sector.
  
- Estudi de les tecnologies de la informació aplicades a una línia SSS i la seua possible extrapolació.
  
2. Objecte
  
L'objecte del projecte Reports Medoc és complir amb les implicacions que van ser aprovades per a la Comunitat Valenciana com a regió participant en el projecte per part d'Espanya. Les dites implicacions són:
  
1. Desenrotllar accions pilot de Short Sea Shipping.
  
2. Participar en l'intercanvi d'experiències de formació i seguretat marítima i portuària.
  
3. Desenrotllar aplicacions tecnològiques d'implantació en servicis SSS i útils per a les PIME del sector.
  
4. Coorganitzar reunions dels organismes de cooperació.
  
3. Tasques que s'han de desenrotllar
  
Es pretén impulsar la realització dels estudis i treballs següents:
  
- Estudi d'adaptació de les empreses de transport terrestre tradicionals de la CV per a la seua integració en el TMCD.
  
- Estudi de viabilitat de línies ro-ro.
  
- Intercanvi d'experiències en matèria de formació sobre temes de seguretat de les operacions del cicle portuari de les distintes regions.
  
- Coordinació d'activitats per a la difusió de mesures de seguretat marítima i portuària entre les distintes regions sòcies.
  
- Estudi de les tecnologies de la informació aplicades a una línia SSS i la seua possible extrapolació.
  
Estos treballs seguiran, bàsicament i amb caràcter orientatiu, la programació següent:
  
Acció 1. Estudi d'adaptació de les empreses de transport terrestre tradicionals de la CV per a la seua integració en el TMCD.
  
Tasca 1.1. Direcció i participació en el disseny de perfils tipus d'empreses de transport terrestre de la Comunitat Valenciana i d'un Pla de Transició per a la integració de les empreses ?convencionals- en el TMCD. Coordinació i realització de la presentació / difusió de resultats de l'estudi i de propostes de mesures.
  
Acció 2. Estudi de viabilitat de línies ro-ro.
  
Tasca 2.1. Coordinació i realització de la predefinició de propostes de servicis de TMCD que s'ha estudiar, plantejament d'alternatives i definició de propostes completes que s'ha d'estudiar. Direcció i realització de l'arreplegada / presa de dades necessàries per a avaluar la viabilitat de les propostes.
  
Tasca 2.2. Supervisió i realització de l'estudi de la viabilitat econòmica, la viabilitat tècnica i la viabilitat operativa de les propostes. Comparació d'alternatives, proposta de solucions i elaboració del document final.
  
Tasca 2.3. Supervisió i elaboració d'una proposta de finançament de les solucions adoptades.
  
Acció 3. Intercanvi d'experiències en matèria de formació sobre temes de seguretat de les operacions del cicle portuari de les distintes regions i difusió de mesures de seguretat en les activitats portuàries entre les distintes regions.
  
Tasca 3.1. Organització i realització d'un seminari divulgatiu sobre seguretat portuària de caràcter introductori.
  
Tasca 3.2. Organització i realització d'un seminari divulgatiu sobre seguretat portuària amb assistència de 14 ports.
  
Tasca 3.3. Organització i impuls per a la realització de simulacres d'emergències globals en ports que s'ha de designar.
  
Tasca 3.4. Direcció i coordinació de les distintes activitats que es realitzen per a la difusió de mesures de seguretat marítima i portuària entre les distintes regions sòcies.
  
Acció 4. Estudi de les tecnologies de la informació aplicades a una línia SSS i la seua possible extrapolació.
  
Tasca 4.1. Coordinació de les diferents parts i participació en l'estudi del funcionament i en l'estudi de les tecnologies existents en la línia de Short Sea Shipping.
  
Tasca 4.2. Coordinació i direcció de la identificació i el plantejament d'alternatives, la comparació d'esta i l'anàlisi de viabilitat de les propostes de solucions obtingudes.
  
Tasca 4.3. Supervisió i cooperació en la posada en marxa.
  
4. Resultats tangibles del projecte
  
La realització dels estudis i treballs previstos donarà com a resultat els ítems següents:
  
- Proposta de Pla de Transició per a la possible integració de l'empresa de transport terrestre tradicional de la CV en el negoci del SSS.
  
- Document final de l'estudi de viabilitat i informe-proposta de finançament per a les solucions adoptades.
  
- Seminaris divulgatius sobre seguretat portuària.
  
- Informe tècnic de la línia i les tecnologies aplicables amb les seues fortaleses i debilitats i llançament d'una prova pilot.
  
5. Termini d'execució del projecte
  
El termini de duració del projecte Reports Medoc és de 18 (díhuit) mesos.
  
6. Pla de treball
  
Es preveu obtindre els resultats relacionats en l'apartat 4. d'este document (Resultats tangibles del projecte) al finalitzar el termini d'execució del present projecte, excepte imprevistos.
  
7. Pressupost
  
El pressupost del projecte Reports Medoc expressat en euros (€), per activitats i per autoritats portuàries, és el següent:
  
Reports Meddoc APA APC APV TotalL
  
 Particip € Particip € Particip € €
  
Activitat 1 i 2
  
Short Sea Shipping (SSS)
  
Activitat 1
  
Tasca 1 8.945 8.945 8.945 26.835
  
Activitat 2
  
Tasca 1 11.926 11.926 11.926 35.778
  
Tasca 2 29.051 29.051 29.051 87.153
  
Tasca 3 2.627 2.627 2.627 7.881
  
Subtotal SSS 52.549 52.549 33.356 036.647
  
Activitat 3
  
Formació i seguretat (FiS)
  
Tasca 1 152 881 125 2.553
  
Tasca 2 2.649 2.649 2.649 7.947
  
Tasca 3 1.250 1.250 1.250 3.750
  
Tasca 4 485 742 058 750
  
Subtotal FiS 5.000 5.000 5.000 15.000
  
Activitat 4
  
Tecnologies de la Iinformació (TU)
  
Tasca 1 1.594 1.594 12.753 15.941
  
Tasca 2 4.961 4.961 39.691 49.613
  
Tasca 3 2.810 2.810 22.478 28.098
  
SUBTOTAL TU 9.365 9.365 74.922 93.652
  
 Subtotal Subtotal Subtotal Total
  
 APA APC APV
  
 66.914 90.145 533.999 712.058